Document ID: /roh_data/filtered/fineweb-2-filterrobots_roh.jsonl.gz/46216

Oz en damaun baud è ina gruppa da 6 persunas cun 3 chauns da l’organisaziun Redog arrivada en il Nepal. Ensemen cun l’organisaziun partenaria tirca GEA vegnan els a tschertgar persunas sutterradas. La speranza da chattar survivents è tenor Redog anc avant maun.
La Confederaziun aveva ier anc decidì da betg trametter Redog a Nepal. I saja uss memia tard. L’organisaziun è sinaquai viagiada sut agen commando en la regiun da catastrofa. Ils emprims dis n’eri betg stà pussaivel dad ir en il Nepal, quai pervia che las colliaziuns da sgol a Nepal mancavan.